Hengel (Gelderland)

Van Wikipedie

Hengel (Nederlands: Hengelo) is een darp in de gemeente Bronckhorst in de previnsie Gelderland in Nederland. Tot an de gemeentelijke herindeling op 1 januari 2005 was Hengel een zelfstandige gemeente. Samen met de vroggere gemeentes Hummelo en Keppel, Steenderen, Vorden en Zellem wodden Hengel de ni-je gemeente Bronckhorst. Ut gemeentehuus steet in Hengel.

Hengel steet wied en zied bekend um de joarlijkse peerdenmarkt, dèn eholden wordt met de karmis in juli. Peerden hebt toch al een grote betekenis veur het darp. Landelijk bun de concoursen, men-wedstrieden en koetsentochten bekend. Ut ONK wegracen veur motoren wordt elk joar op de Varselring eholden, wat in feite een stroatencircuit is.

Hengel hef twee karken. De Hervormde Remigiuskarke an de Karkstroate hef olde muurschilderingen, die volgens kenners zeer weardevol bunt. De Katholieke St. Willibrorduskarke steet an de Spalstroate.

Ut natuurgebied Hengelse Zand is bekend van de hit Oerend Hard van de boerenrockgroep Normaal.

Het vroggere voetbalschoenenmark "Quick", wat tientallen joaren as de beste voetbalschoen wodden ezien, wodden in Hengel emaakt. Van dit mark is now nog altied de name "kiksen" oaver-ebleven. Quick is in 1992 met de produktie van de sportkleding estopt, moar sinds een aantal joaren kent het mark een ni-je opleaving as sportief modemark.

Interwiki's